stanford-oval/wikipedia huggingface dataset:
Hyvinkään joukkoampuminen
Oikeudenkäynti > Pakoyritys

Rikosseuraamusvirasto ilmoitti torstaina 15. lokakuuta 2020, että jalkapantansa katkaissut vanki oli jäänyt palaamatta vankilomaltaan. Iltalehden saamien tietojen mukaan kyseinen vanki oli Eero Hiltunen, joka kärsi tuomiotaan avolaitoksessa Suomenlinnassa. Lehden mukaan Hiltunen lähti liikkeelle Hyvinkäältä, ja häntä etsittiin poliisikoirien avulla muun muassa valtatie 25:n lähimaastosta. Hiltunen saatiin yleisövihjeiden perusteella kiinni Helsingin rautatieasemalla seuraavan päivän iltana. Poliisi kertoi kiinnioton sujuneen rauhallisesti.
Kesäkuussa 2021 Hiltunen toimitti Helsingin hovioikeudelle anomuksen pääsystä ehdonalaiseen vapauteen. Hän toimitti kuitenkin maaliskuussa 2022 hovioikeuteen sähköpostikirjelmän, jolla hän peruutti hakemuksensa.
Hiltunen anoi pääsyä ehdonalaiseen vapauteen uudelleen helmikuun lopulla 2024. Hovioikeus päättää asiasta Hiltuselle tehdyn vaarallisuusarvion ja Rikosseuraamusviraston lausunnon pohjalta aikaisintaan alkuvuonna 2025.
Aiheesta muualla

Jegorow, Sirpa: Hyvinkään murhenäytelmä Elävä arkisto. 30.5.2012. Yleisradio.
Memento

| Memento |
| --- | --- |
 Dvd-julkaisun kansi.
Ohjaaja:  Christopher Nolan
Käsikirjoittaja:  Christopher Nolan
Perustuu:  Jonathan Nolanin novelliin ”Memento Mori”
Tuottaja:   Jennifer Todd  Suzanne Todd 
Säveltäjä:  David Julyan
Kuvaaja:  Wally Pfister
Leikkaaja:  Dody Dorn
Pääosat:   Guy Pearce  Carrie-Anne Moss  Joe Pantoliano 
Valmistustiedot
Valmistusmaa:  Yhdysvallat
Tuotantoyhtiö:   Summit Entertainment  Newmarket Films 
Levittäjä:  Newmarket Films
Ensi-ilta:   2000-09-055. syyskuuta 2000 (Venetsia)  2001-03-1616. maaliskuuta 2001 (Yhdysvallat)  2001-06-1515. kesäkuuta 2001 (Suomi)  
Kesto:  113 minuuttia
Alkuperäiskieli:  englanti
Aiheesta muualla
IMDb
Elonet
AllMovie
Infobox OKNimi-testi OK: 
Memento on vuonna 2000 ensi-iltansa saanut Christopher Nolanin käsikirjoittama ja ohjaama psykologinen jännityselokuva. Elokuvan palkittu käsikirjoitus pohjautuu Christopher Nolanin veljen Jonathan Nolanin novelliin Memento Mori. Päänäyttelijöinä ovat Guy Pearce, Carrie-Anne Moss sekä Joe Pantoliano. Elokuva sai kaksi Oscar-ehdokkuutta sekä yhden Golden Globe -ehdokkuuden.
Vuonna 2016 Memento äänestettiin BBC:n kyselyssä tämän vuosisadan 25 parhaan elokuvan joukkoon. Vastaajina oli 177 elokuva-asiantuntijaa eri puolilta maailmaa.
Elokuvan tekemiseen kului arviolta viisi miljoonaa Yhdysvaltain dollaria (yli neljä miljoonaa euroa). Elokuva on kuitenkin tuottanut pelkästään Yhdysvalloissa arviolta noin 25 miljoonaa Yhdysvaltain dollaria.milloin?
Elokuvan tekeminen

Elokuva sai alkunsa Jonathan Nolanin suunnitellessa novellinsa Memento Mori (latinaksi Muista kuolevaisuutesi) tarinaa. Jonathan Nolan kertoi ajatuksistaan veljelleen Christopherille heidän ajaessaan autolla yhdessä Chicagosta Los Angelesiin. Christopher piti tarinan hahmotelmasta, ja yhteistyö jatkui Christopherin kehittäessä elokuvan käsikirjoitusta samalla kun Jonathan työsti omaa novelliaan nimeltä ”Memento Mori”.
Christopher Nolan halusi saattaa katsojan samaan asemaan elokuvan muistiongelmaisen päähenkilön Leonardin kanssa. Hän päätti, että paras tapa olisi kuvata elokuva ensimmäisessä persoonassa, käyttää kertojana Leonardia ja jättää katsojalle menneisyys avoimeksi: elokuva piti siis kertoa käänteisessä järjestyksessä.. Christopher myös halusi pitää kertojan roolin tiiviinä. Leonardin piti kertoa mahdollisimman paljon omia ajatuksiaan ja tuntemuksiaan, jotta katsojat voisivat samaistua häneen.
Elokuva kuvattiin nopeasti, vain 25 päivässä. Vaikka elokuvaa ei kerrota aikajärjestyksessä, niin elokuvaa pyrittiin kuvaamaan mahdollisimman aikajärjestyksessä näyttelijöiden sekä lavasteiden fyysisen jatkuvuuden maksimoimiseksi.
Elokuvan kulku > Elokuvan lähtökohdat

Elokuvassa Guy Pearce näyttelee Leonard Shelbyä joka on menettänyt päähän kohdistuneen iskun vuoksi kyvyn muistaa uusia asioita (anterogradinen amnesia). Amnesian vuoksi hän ei muista mitään iskun jälkeisiä tapahtumia, lukuun ottamatta viimeisimpiä minuutteja. Hänellä on kuitenkin pakkomielle kostaa murtovarkaille, jotka raiskasivat ja tappoivat hänen vaimonsa ja jotka tappelussa aiheuttivat hänelle tämän vamman. Muistinsa puutteet Leonard on korvannut toistosta, valokuvista, viesteistä ja tatuoinneista koostuvalla järjestelmällä. Leonardin mukaan hän pystyy oppimaan asioita toiston kautta, kuten sen missä taskussa hän pitää valokuviaan.
Elokuvan kulku > Elokuvan epäkronologinen kerronta

Elokuva on kerronnaltaan poikkeuksellinen, sillä sen tapahtumat näytetään pääosin käänteisessä aikajärjestyksessä. Värillisenä näytettävissä kohtauksissa näytetään ensin ajallisesti viimeiseksi tapahtunut, sitten toiseksi viimeisenä jne. Ensimmäinen kohtaus näytetään takaperin kuvattuna vihjeenä elokuvan epäkronologisesta kerronnasta. Poikkeuksen käänteiseen aikajärjestykseen tekee läpi elokuvan näytettävät mustavalkoiset kohtaukset, joissa Leonard puhuu puhelimessa, sillä nämä kohtaukset itse asiassa kulkevat oikeassa aikajärjestyksessä: ne ovat ajallisesti ajateltuna elokuvan ensimmäisiä tapahtumia.
Lopussa mustavalkoiset ja värilliset kohtaukset yhdistyvät, kun mustavalkoiset sekä värilliset kohtaukset kohtaavat ajallisesti. Usein käänteisessä aikajärjestyksessä näytettävien kohtausten lopuksi näytetään pätkä edellisen kohtauksen alusta elokuvan seuraamisen helpottamiseksi. Elokuvan kerronta jättää monella tapaa katsojan samaan asemaan kuin muistihäiriöisen päähenkilön: kummallakaan ei ole tietoa menneestä, mutta silti tiedostus siitä mitä tulee tapahtumaan.
Elokuvan leikkaus palkittiin Oscar-ehdokkuudella vuoden 2002 Oscar-gaalassa.
Elokuvan kulku > Kertoja

Elokuvassa on kertojana Leonard itse. Hän on dramaturgisesti niin sanottu ”epäluotettava kertoja”. Koska Leonardia vaivaa muistinmenetys, hän ei voi itse tietää, mitä todella on tapahtunut. Kertojan epäluotettavuutta myös ruokitaan useilla vaihtoehtoisilla muistoilla sekä todellisuuteen verratessa virheellisillä kohtauksilla. Kertojan ja kuvauksen epäluotettavuus jättää avoimeksi kysymyksiä, joihin ei voi vastata pelkän elokuvan tietojen perusteella.
Juoni > Avoimeksi jääviä kysymyksiä > Sammy Jankis

Teddy sanoo Leonardille Jimmyn tappamisen jälkeen, ettei Sammyllä ollut vaimoa, vaan Leonardin käsitys vaimon kuolemisesta olikin tapahtunut Leonardille itselleen. Elokuvan tietojen perusteella on mahdotonta sanoa, mitä oikeasti oli tapahtunut. Tosin vahvoja vihjeitä on jätetty. Kohdassa jossa Leonard kertoo Sammyn tarinaa muutaman sekunnin murto-osan ajaksi Sammyn hahmo muuttuu Leonardiksi.
Myös elokuvan virallisilla kotisivuilla on materiaalia, jonka mukaan Leonard oli hoidossa, ja että Sammyn tarina todella tapahtui Leonardille. Tosin on yksi merkittävä todiste siitä, ettei Sammyn tarina voinut tapahtua Leonardille: kuinka Leonard voisi muistaa tarinan niin hyvin, jos se tapahtui hänelle muistivamman jälkeen?
Juoni > Avoimeksi jääviä kysymyksiä > Kohtaus, jossa Leonard on yhdessä vaimonsa kanssa

Elokuvassa on kohtaus jossa Leonard makaa ilman paitaa sängyllä vaimonsa kanssa. Kohtauksessa Leonardilla on tatuointeja, joista yksi erottuu selvästi: "Olen tehnyt sen". Sijoittuuko kohtaus tulevaisuuteen vai onko se vain Leonardin unelmointia vai onko tämä tapahtunut menneisyydessä oikean John G:n tappamisen jälkeen? Jos otetaan huomioon elokuvan viralliset kotisivut, niin kohtaus ei voi sijoittua tulevaisuuteen, koska sivujen mukaan Leonardin vaimo on kuollut. Muuten pelkästään elokuvan antamien tietojen perusteella asiaa ei voi varmasti sanoa.
DVD-julkaisut > Alkuperäinen julkaisu

Elokuvan alkuperäinen DVD julkaistiin 5. syyskuuta 2001. Se sisältää paitsi elokuvan, niin myös seuraavat lisäominaisuudet:
Christopher Nolanin haastattelu
Christopher Nolanin kommenttiraita elokuvaan
Kuvagalleria (mukaan lukien kuvat Leonardin tatuoinneista)
Näyttelijöiden biografiat
Jonathan Nolanin novelli Memento Mori
Christopher Nolanin edellisen elokuvan Following traileri
Sovitus elokuvan virallisesta kotisivusta, otnemem.comista.
DVD-julkaisut > Erikoisjulkaisut

Elokuvasta julkaistiin myös kaksi muuta versiota, Limited Edition (julkaistu 21. toukokuuta 2002 US, 2 levyä) ja Special Edition (UK, 3 levyä). Kummatkin erikoisjulkaisut sisältävät seuraavat lisäominaisuudet:
Christopher Nolanin kommentiraidan, josta on olemassa itse asiassa kolme eri versiota
Jonathan Nolanin novellin Memento Mori
Mahdollisuus katsoa elokuvan tapahtumat kronologisesti oikeassa järjestyksessä (piilotettu ominaisuus)
Sundance Channelin Anathomy of a Scene -dokumentaatio elokuvan tekemisestä
Elokuvan käsikirjoitus (jaetulla ruudulla itse elokuvan kanssa)
Elokuvaan liittyviä kuvia
Mementon esittelyvideot (trailerit)
Guy Pearcen haastattelu (vain Special Edition -julkaisussa)
Elokuvan kronologisesti oikea versio löytyy toiselta DVD:ltä. Sen saa näkyviin valitsemalla valikoissa tavaralistauksessa ensin kellon, ja sitten valitsemalla valinnan C seuraavalta sivulta. Seuraavaksi eteen tulee tehtävä jossa neuvotaan asettamaan neljä kuvaa kronologisesti oikeaan järjestykseen. Kuvissa nainen vaihtaa puhjennutta rengasta autoon. Kronologisesti oikean elokuvaversion saa näkyviin asettamalla kuvat käänteis-kronologiseen järjestykseen (3, 4, 1, 2). Lisää ohjeita valikoiden käyttämiseen löytyy esimerkiksi.
Näyttelijät

| 0 | 1 | 2 |
| --- | --- | --- |
|   Guy Pearce   | … |   Leonard Shelby   |
|   Joe Pantoliano   | … |   John "Teddy" Gammell   |
|   Carrie-Anne Moss   | … |   Natalie   |
|   Stephen Tobolowsky   | … |   Sammy Jankis   |
|   Harriet Sansom Harris   | … |   Sammyn vaimo   |
|   Larry Holden   | … |   Jimmy Grants   |
|   Callum Keith Rennie   | … |   Dodd   |
|   Mark Boone Junior   | … |   Burt   |
Voitettuja palkintoja > Merkittäviä ehdokkuuksia

| Vuosi | Myöntäjä | Palkinto | Palkinnon saaja | Lähde |
| --- | --- | --- | --- | --- |
| 2001 | American Film Institute | Paras elokuva |  |  |
| 2001 | American Film Institute | Paras leikkaus | Dody Dorn |  |
| 2002 | Oscar-palkinto | Paras alkuperäiskäsikirjoitus | Christopher Nolan, Jonathan Nolan |  |
| 2002 | Oscar-palkinto | Paras leikkaus | Dody Dorn |  |
| 2002 | American Cinema Editors | Paras editointi, draama Best Edited Feature Film - Dramatic | Dody Dorn |  |
| 2002 | American Screenwriters Association | Paras käsikirjoitus Discover Screenwriting Award | Christopher Nolan |  |
| 2002 | Golden Globe | Paras käsikirjoitus | Christopher Nolan |  |
| 2002 | Independent Spirit Awards | Best Cinematography | Wally Pfister |  |
| 2001 | London Film Critics Circle | Paras elokuva |  |  |
| 2001 | London Film Critics Circle | Vuoden brittiläinen ohjaaja | Christopher Nolan |  |
| 2002 | Online Film Critics Society | Paras pääosan esittäjä | Guy Pearce |  |
| 2002 | Online Film Critics Society | Paras ohjaaja | Christopher Nolan |  |
| 2002 | Phoenix Film Critics Society | Paras pääosan esittäjä | Guy Pearce |  |
| 2001 | Sundancen elokuvajuhlat | Tuomariston palkinto, draama Grand Jury Prize |  |  |
Arvioita

Ilta-Sanomien Timo Malmi arvioi vuonna 2010, että kiehtovasti muistikuvissa edestakaisin kulkeva trilleri menee melkoista haipakkaa. Katsojatkin jakavat hänen mukaansa miehen (Pearce) hämmentyneen näkökulman.
Aiheesta muualla

Memento Internet Movie Databasessa (englanniksi)
Mementon viralliset kotisivut
Epäviralliset Christopher Nolanin kotisivut - Memento, paljon materiaalia elokuvaan liittyen
| n k Christopher Nolanin ohjaamat elokuvat |
| --- | --- |
 Following (1998)  Memento (2000)  Insomnia (2002)  Batman Begins (2005)  The Prestige (2006)  Yön ritari (2008)  Inception (2010)  Yön ritarin paluu (2012)  Interstellar (2014)  Dunkirk (2017)  Tenet (2020)  Oppenheimer (2023) 
Elokuvan tarina kulkee kuvan mukaisesti ajallisesti käyrää pitkin vasemmalta oikealle. Kerronta taas alkaa ylhäältä, hyppien vasemmalle ja oikealle, värillisten ja mustavalkoisten kohtausten välillä.
3-metyylifentanyyli

| 3-metyylifentanyyli |
| --- | --- |

Tunnisteet
IUPAC-nimi:  N-(3-metyyli-1-fenetyyli-4-piperidyyli)propionianilidi
CAS-numero:  42045-86-3
PubChem CID:  61996
SMILES:  O=C(N(c1ccccc1)C3CCN(CCc2ccccc2)CC3C)CC
Ominaisuudet
Molekyylikaava:  C23H30N2O
Moolimassa:  350,497 g/mol
3-metyylifentanyyli (3-MF, mefentanyyli) on opioidi ja fentanyyli-johdannainen. Se on yksi voimakkaimmista laittomasti myydyistä huumeista, se on noin 400–6 000 kertaa morfiinia voimakkaampaa isomeeristä riippuen.
3-metyylifentanyyli löydettiin ensi kerran 1974 ja ilmaantui nopeasti katukauppaan laittomasti tuotettuna α-metyylifentanyylin korvikkeena. Pian huomattiin 3-metyylifentanyylin olevan huomattavasti α-metyylifentanyylia (20–2 000 × morfiini) vahvempaa ja siten myös vaarallisempaa. Aineita myytiin nimellä "China White".
3-metyylifentanyyliä myytiin pimeillä markkinoilla vain lyhyen aikaa 1984–1985; sen suunnaton teho teki sen houkuttavaksi tuotteeksi, koska raseeminen 3-MF on 10–15 kertaa fentanyyliä vahvempaa; yhdestä grammasta 3-metyylifentanyyliä sai tuhansia käyttöannoksia laimennettunakin. 3-MF on sen jälkeen ilmaantunut eri puolilla maailmaa . Se on aiheuttanut 2000-luvulla useita kuolemantapauksia Suomessa.
Voimakkaampiakin fentanyylin johdannaisia on löydetty, kuten karfentaniili ja Beeta-hydroksi-3-metyylifentanyyli, mutta niitä on vaikeampi valmistaa.
3-metyylifentanyyli vaikuttaa samoin kuin fentanyyli, mutta se sitoutuu myy-reseptoriin tehokkaammin. Koska fentanyylin tiedetään aiheuttaneen kuolemia viihdekäytössä, tämä vaara on sitäkin suurempi 3-metyylifentanyylillä. Sen sivuvaikutuksia ovat kutina, pahoinvointi sekä hengityksen lamaantuminen, mikä on hengenvaarallinen tila.
Vasta-aineena käytetään naloksonia tai naltreksonia.
Aiheesta muualla

PubChem
ChemSpider (Arkistoitu – Internet Archive)
DrugBank
Valtioneuvoston asetus huumausaineina pidettävistä aineista Finlex
Tšingiz Aitmatov

| Tšingiz Aitmatov> Чынгыз Айтматов |
| --- | --- |
 Tšingiz Aitmatov
Henkilötiedot
Syntynyt: 12. joulukuuta 1928 Sheker, Kirgiisien SNT
Kuollut: 10. kesäkuuta 2008 (79 vuotta) Nürnberg, Saksa
Kansalaisuus:  kirgisialainen
Ammatti:  kirjailija
Kirjailija
Äidinkieli: kirgiisi
Tuotannon kieli: venäjä ja kirgiisi
Pääteokset:  Hyvästi, Gulsary, (1966)
 Nimikirjoitus
Palkinnot
 Leninin palkinto, (1963) 
Aiheesta muualla
Löydä lisää kirjailijoitaKirjallisuuden teemasivulta
Tšingiz Aitmatov  (kirg. Чынгыз Айтматов, ven. Чинги́з Тореку́лович Айтма́тов; 12. joulukuuta 1928 Sheker, Kirgiisien SNT – 10. kesäkuuta 2008 Nürnberg, Saksa) oli Kirgisian tunnetuin kirjailija. Hän opiskeli eläinten hoitoa, ja hän kuvaa kirjoissaan usein ihmisten ja eläinten välisiä suhteita. Aitmatovin tunnetuin teos on Hyvästi, Gulsary vuodelta 1966. Hänen teoksensa Ensimmäinen opettaja sovitettiin elokuvaksi, ja siitä tuli neuvostoelokuvan klassikko.lähde? Hän kirjoitti sekä venäjäksi että kirgiisiksi.
Aitmatovin isä teloitettiin Stalinin vainoissa. Aitmatov lähti opiskelemaan karjataloutta Frunzeen, mutta opinnot vaihtuivat kirjallisuuteen Moskovassa Maksim Gorki -instituutissa. Opintojensa jälkeen hän työskenteli kahdeksan vuotta Pravdassa. Hänen ensimmäiset teoksensa julkaistiin 1952 venäjäksi ja 1954 kirgiisiksi.lähde? Aitmatov sai kokoelmasta Povesti gor i stepei 1963 Leninin palkinnon ja Hyvästi, Gulsarysta Neuvostoliiton valtionpalkinnon.lähde? Hän sai mainetta 1958 ilmestyneellä teoksella Džamilja, joka kertoo sota-aikana perheensä toisen miehen vuoksi hylkäävästä kirgiisinaisesta. Muslimiyhteiskunnassa aihe herätti keskustelua. Aitmatov suhtautui kriittisesti elämään Neuvostoliitossa ja puolusti ei-venäläisten kulttuurien ja kielten säilyttämisen merkitystä.
Aitmatov oli Kirgisian suurlähettiläänä Euroopassa, Natossa ja Unescossa ja toimi ennen kuolemaansa Kirgisian suurlähettiläänä Belgiassa. Hänen poikansa Askar Aitmatov oli myöhemmin Kirgisian ulkoministeri.lähde?
Aitmatov kuoli  10. kesäkuuta 2008 79-vuotiaana keuhkokuumeeseen.
Suomennettuja teoksia

Džamilja (Džamilja: topolek moj v krasnoj kosynke, 1958), suom. Esa Adrian, 1963 Alkuteokset: Džamilja; Topolek moj v krasnoj kosynke. Kokoelmasta: Verbljuzij glaz.
Balladi ensimmäisestä opettajasta (Ballada o pervom učitele, 1962), suom. Uljas Vikström, 1963
Hyvästi Gulsary (1966), suom. Ulla-Liisa Heino, Kansankulttuuri 1973 ISBN 951-615-048-9 Materinskoje pole, Verbljužij glaz ja Proštšaj, Gulsary ovat kokoelmasta Povesti i rasskazy
Valkoinen laiva (Posle skazki , 1970), suom. Ulla-Liisa Heino, Kansankulttuuri 1972 ISBN 951-615-017-9
elokuva Valkea laiva 1976
Varhaiset kurjet ja muita novelleja (Rannije zuravli; Litsom k litsu; Svidanije s synom, 1975), suom. Ulla-Liisa Heino, Kansankulttuuri 1976 ISBN 951-615-123-X
Kirjavan koiran kukkula (Pegij pës, beguščij krajem morja, 1977), suom. Ulla-Liisa Heino, Kansankulttuuri 1978 ISBN 951-615-174-4
Eikä päivä pääty (I dolše veka dlitsja den, 1980), suom. Ulla-Liisa Heino, SN-kirjat 1981 ISBN 951-615-303-8
Mestauslava (Plaha, 1986), suom. Ulla-Liisa Heino, SN-kirjat 1988 ISBN 951-615-384-4
Teokset 1, sis. teokset: Kamelinsilmä; Tulvavahti; Valkoinen sade; Kasvoista kasvoihin; Džamilja; Punahuivinen poppelini; Baidamtaljoella; Ensimmäinen opettaja; SN-kirjat 1987 ISBN 951-615-645-2
Teokset 2, sis. teokset: Punainen omena; Isä ja poika; Hyvästi Gulsary; Muuttolinnun itku; Sotilaan poika; SN-kirjat 1988 ISBN 951-615-680-0
Teokset 3, sis. teokset: Varhaiset kurjet; Äidin pelto; Valkoinen laiva; SN-kirjat 1989 ISBN 951-615-710-6
Eikä päivä pääty (I dolše veka dlitsja den; Tšingiskaanin valkea pilvi), suom. Ulla-Liisa Heino, SN-kirjat 1990 ISBN 951-615-771-8 Laajennettu versio aikaisemmasta teoksesta; s. 240-340 suomennettu käsikirjoituksesta.
Aiheesta muualla

Kuvia tai muita tiedostoja aiheesta Tšingiz Aitmatov Wikimedia Commonsissa
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Espanja  Ranska  BnF data  Katalonia  Saksa  Italia  Israel  Suomi (KANTO)  Belgia  Yhdysvallat  Ruotsi  Latvia  Japani  Tšekki  Australia  Kreikka 2  Korea  Kroatia  Alankomaat  Puola  Portugali  Venäjä  Vatikaani 
Tieteilijät:  CiNii 
Taiteenala:  ADK  FID  MusicBrainz 
Henkilöt:  Deutsche Biographie  DDB  Trove 
Muut:  Encyclopedia of Modern Ukraine  Europeana  SNAC  IdRef  İslâm Ansiklopedisi
Kristinusko Sambiassa

Tämä artikkeli kertoo kristinuskosta Sambiassa. Kristinusko on Sambian suurin uskonto. Suurin kirkkokunta on protestantismi, johon kuuluu noin 74,3 prosenttia väestöstä. Roomalaiskatoliseen kirkkoon kuuluu 20,2 prosenttia väestöstä. Vuonna 2000 arvioitiin, että 35 prosenttia Sambian kristityistä oli evankelisia ja helluntailaisia tai karismaattisia.
2010-luvun alussa arvioitiin, että Sambiassa on noin 200 eri kristillistä kirkkoa. Aktiivisimmin yhteisössä toimii katolinen kirkko. Muiden Saharan eteläpuolisten valtioiden tavoin, monet sambialaiset harjoittavat myös Afrikan perinteisiä uskomuksia ja käytäntöjä.
Historia

Sambia asutettiin bantujen toimesta noin vuonna 800. Vuonna 1890 brittiläiset kaivosyhtiöt ottivat alueen hallintaansa. Vuonna 1911 alueelle perustettiin brittien protektoraatti. Kristillinen lähetystyö saapui Sambiaan 1800-luvulla. Vuonna 1991 Sambian uudelleensyntynyt kristitty presidentti julisti maan kristilliseksi kansakunnaksi.
Kirkkojenväliset järjestöt

Sambiassa toimii ekumeeninen kirkkojen neuvosto sekä evankelinen yhteisö, joka on yhteydessä evankeliseen allianssiin.
PanOULU

panOULU on Oulun kaupungin, Oulun yliopiston, Oulun seudun ammattikorkeakoulun ja Cinian tarjoama, WLAN-teknologiaan perustuva, langaton ja kaikille käyttäjille avoin ja maksuton Internet-verkko. Internet-yhteys panOULUn kautta ei vaadi rekisteröitymistä eikä sisäänkirjautumista. Päätelaitteiksi käyvät tietokoneet, tabletit ja matkapuhelimet, joissa on WLAN-valmius.
Historia

Oulun kaupunki ryhtyi rakentamaan kaikille avointa, langatonta Internet-yhteyttä kaupungin 400-vuotisjuhlien kunniaksi. panOULU -verkon pohjana oli Oulun yliopiston, mobiilipalveluiden tutkimusprojektia varten jo vuonna 2003 asennettu, langaton lähiverkko, joka kattoi Oulun ydinkeskustan (SmartRotuaari) ja Linnanmaan kampuksen (SmartCampus). Yliopiston tietotekniikan osaston MediaTeam Oulu -tutkimusryhmä vastasi myös panOULUn teknologian kehittämisestä ja ylläpidosta.
panOULU oli vuonna 2005 potentiaaliselta käyttäjämäärältään ja kuuluvuusalueen laajuudeltaan Suomen laajin julkinen langaton verkko ja oli sitä edelleen vuonna 2010.
panOULU toimii Oulun keskustan alueella, yliopiston ja OAMK:n kampuksilla sekä useissa julkisissa rakennuksissa, kuten kaupunginkirjastossa, Raksilan jäähallissa, Nallikarin leirintäalueella, sekä useissa asukastuvissa ja nuorisotaloissa. Lisäksi panOULU kuuluu muun muassa Hailuotoon liikennöivillä Merisilta- ja Meriluoto-lautoilla, muutamissa paikallisliikenteen linja-autoissa, Kajaanissa Oulun yliopiston kampuksilla sekä Kokkolassa Chydenius-instituutissa.
Vuosien 2006–2007 aikana kaupunki laajensi verkkoa yli 400 tukiasemalla. Huhtikuussa 2008 verkossa oli yli tuhat tukiasemaa.
panOULU toimii myös Oulun lentoasemalla. Kyseessä on ensimmäinen avoin ja maksuton WLAN-verkko Suomen lentoasemilla.
panOULU-verkko laajeni 31. toukokuuta 2007 Ylikiiminkiin, jossa verkkoa voi käyttää keskustaajamassa, kirjastossa, Ylikiimingin koululla, terveyskeskuksessa ja kunnantalolla, jossa sijaitsee muun muassa nuorisotila.
Vuosina 2008–2009 panOULU-verkko oli tarkoitus laajentaa seudulliseksi. Vuonna 2010 siitä oli kehittymässä seudullinen kokonaisuus, joka kattoi reilusti yli tuhat tukiasemaa. Tulevaisuudessa verkon on tarkoitus kattaa ennen kaikkea julkiset tilat, kuten kaupungin laitokset, Rotuaari sekä yhteistyökumppanien, kuten yliopiston ja VTT:n tilat.
Aiheesta muualla

panOULU
TAITO Oulu 400 -ohjelma (Arkistoitu – Internet Archive)
panOULU Facebookissa
panOULU Twitterissä
Suomen avoimet langattomat verkot
OpenEspa (Helsinki) ●
Hollola WLAN (Hollola) ●
HSverkko (Helsinki) ●
Kuitumaa (Kouvola) ●
Langaton Tampere (Tampere) ●
Mastonet (Lahti) ●
panOULU (Kokkola, Oulu) ●
Pori Wlan (Pori) ●
Sainet (Lappeenranta) ●
SparkNet (Turku ja lähikunnat)
Nouakchott

| Nouakchott نواكشوط‎ tai انواكشوط‎ |
| --- | --- |
 Moskeija Nouakchottin keskustassa.
 Nouakchott
 Koordinaatit: 18°6′N, 15°57′W 
Valtio:   Mauritania
Väkiluku (2013):  958 399
Aikavyöhyke:  UTC+0
Infobox OKVirheellinen NIMI-arvo: 
Nouakchott (arab. نواكشوط tai انواكشوط‎) on ollut Mauritanian pääkaupunki vuodesta 1957. Kaupungin asukasluku oli 958 399 vuonna 2013, mutta vuonna 2018 Nouakchottissa ja sen ympäristössä arvioitiin asuvan noin 1,2 miljoonaa ihmistä. Nouakchott perustettiin 1940-luvulla Saharan autiomaan laitamalle Atlantin valtameren rantaan ja oli alkuaan vain pieni kylä. Pääkaupungiksi julistamisen jälkeen asukasluku kasvoi kuitenkin nopeasti.